text: দিল্লি–মুম্বই এক্সপ্রেসওয়েটি একটি নির্মাণাধীন ১,২৫০ কিলোমিটার দীর্ঘ নিয়ন্ত্রিত-অ্যাক্সেস হাইওয়ে, যা ভারতের বাণিজ্যিক রাজধানী মুম্বইয়ের সাথে জাতীয় রাজধানী দিল্লিকে সংযুক্ত করে। প্রকল্পের ভিত্তিপ্রস্তর কেন্দ্রীয় মন্ত্রী নিতিন গডকরী, সুষমা স্বরাজ এবং অরুণ জেটলি ৮ ই মার্চ, ২০১৯ সালে স্থাপন করেন। নির্মাণাধীন মুম্বই–বড়োদরা এক্সপ্রেসওয়েটি এই প্রকল্পে অন্তর্ভুক্ত করা হয়। প্রকল্পের মোট ব্যয় হবে ₹১ লক্ষ কোটি টাকা। এটি হরিয়ানা (৮০ কিলোমিটার), রাজস্থান (৩৮০ কিমি), মধ্যপ্রদেশ (৩0০ কিমি), গুজরাট (৩০০ কিমি) এবং মহারাষ্ট্র (১২০ কিমি) রাজ্যের মধ্য দিয়ে যায়।
  
  এটি নির্মাণাধীন এক্সপ্রেসওয়েটি অনগ্রসর অঞ্চলের মধ্য দিয়ে অগ্রসর হওয়া একটি ৮-লেনের গ্রিনফিল্ড-সারিবদ্ধ পথ, [6] যা বর্তমান ভ্রমণের সময়কে  ২৪ ঘণ্টা থেকে কমিয়ে কেবল মাত্র ১২ ঘণ্টা করবে। ওয়েস্টার্ন ডেডিকেটেড ফ্রেইট করিডোর'সহ এই এক্সপ্রেসওয়েটি দিল্লি–মুম্বই ইন্ডাস্ট্রিয়াল করিডোরের এক অত্যাবশ্যক মেরুদণ্ড হবে।
  
  হাইওয়ের জন্য ডিসেম্বর ২০১৮ সালে দরপত্র দেওয়ার পরে, এটি ২০২২ সালের মধ্যে শেষ হবে বলে আশা করা হচ্ছে।
  
  তথ্যসূত্র
  
  বহিঃসংযোগ
  
  বিষয়শ্রেণী:হরিয়ানার এক্সপ্রেসওয়ে
title: দিল্লি–মুম্বই এক্সপ্রেসওয়ে